Source: http://ns.dsclex.ro/legislatie/2016/aprilie2016/mo2016_319.htm
Timestamp: 2020-01-25 14:03:54+00:00
Document Index: 9223067

Matched Legal Cases: ['articolul 1', 'articolul 1', 'articolul 1', 'articolul 3', 'articolul 3', 'articolul 4', 'articolul 4', 'articolul 2', 'articolul 2', 'articolul 2', 'articolul 11']

MONITORUL OFICIAL AL ROMÂNIEI Nr. 319/2016
Anul 184 (XXVIII) - Nr. 319 LEGI, DECRETE, HOTĂRÂRI ŞI ALTE ACTE Marţi, 26 aprilie 2016
295. - Hotărâre pentru modificarea art. 1 din Hotărârea Guvernului nr. 1.589/2002 privind aprobarea înfiinţării pe lângă Ministerul Educaţiei şi Cercetării şi unităţile din subordinea sa a unor activităţi finanţate integral din venituri proprii
297. - Hotărâre privind modificarea anexei nr. 31 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului
298. - Hotărâre pentru actualizarea elementelor-cadru de descriere tehnică şi a valorii de inventar a imobilului aflat în domeniul public al statului şi în administrarea Institutului Naţional de Statistică - Direcţia Regională de Statistică ă Municipiului Bucureşti şi transmiterea unei părţi din acesta în administrarea Direcţiei Judeţene de Statistică Ilfov
307. - Hotărâre privind modificarea şi completarea Hotărârii Guvernului nr. 525/2013 pentru aprobarea atribuţiilor generale şi specifice, a structurii organizatorice şi a numărului maxim de posturi, precum şi a normării parcului auto şi a consumului de carburanţi ale Inspectoratului de Stat în Construcţii - I.S.C.
311. - Hotărâre privind aprobarea bugetului de venituri şi cheltuieli pe anul 2016 al Regiei Autonome „Administraţia Fluvială a Dunării de Jos” Galaţi, aflată sub autoritatea Ministerului Transporturilor
313. - Hotărâre privind trecerea din domeniul public al statului în domeniul privat al statului a unor construcţii aflate în administrarea Serviciului Român de Informaţii, în vederea scoaterii din funcţiune şi desfiinţării acestora
314. - Hotărâre pentru aprobarea Acordului dintre Guvernul României şi Guvernul Republicii Turcia privind cooperarea în domeniul meteorologiei şi hidrologiei, semnat la Bucureşti la 1 aprilie 2015
Acord între Guvernul României şi Guvernul Republicii Turcia privind cooperarea în domeniul meteorologiei şi hidrologiei
referitoare la excepţia de neconstituţionalitate a dispoziţiilor art. 28 din Legea nr. 295/2004 privind regimul armelor şi al muniţiilor
1. Pe rol se află soluţionarea excepţiei de neconstituţionalitate a dispoziţiilor art. 28 din Legea nr. 295/2004 privind regimul armelor şi al muniţiilor, excepţie ridicată de Marcel-Adrian Ile în Dosarul nr. 371/111/2015 ai Tribunalului Bihor - Secţia a III-a contencios administrativ şi fiscal şi care formează obiectul Dosarului Curţii Constituţionale nr. 1.100D/2015.
3. Curtea dispune a se face apelul şi în Dosarul nr. 1.481D/2015 având ca obiect excepţia de neconstituţionalitate a prevederilor art. 28 din Legea nr. 295/2004 privind regimul armelor şi al muniţiilor, excepţie ridicată de Adrian Nicolae Drimbe în Dosarul nr. 372/111/2015 al Tribunalului Bihor - Secţia a III-a contencios administrativ şi fiscal.
6. Curtea, având în vedere obiectul cauzelor, în temeiul art. 53 alin. (5) din Legea nr. 47/1992 privind organizarea şi funcţionarea Curţii Constituţionale, dispune conexarea Dosarului nr. 1.481D/2015 la Dosarul nr. 1.100D/2015, care este primul înregistrat
7. Cauza fiind în stare de judecată, preşedintele acordă cuvântul reprezentantului Ministerului Public, care pune concluzii de respingere a excepţiei de neconstituţionalitate ca inadmisibilă, autorul acesteia neindicând vreun text constituţional pretins încălcat.
8. Prin încheierile din 16 iunie 2015 şi 23 septembrie 2015, pronunţate în dosarele nr. 371/111/2015 şi nr. 372/111/2015, Tribunalul Bihor - Secţia a III-a contencios administrativ şi fiscal a sesizat Curtea Constituţională cu excepţia de neconstituţionalitate a dispoziţiilor art. 28 din Legea nr. 295/2004 privind regimul armelor şi al muniţiilor, excepţie ridicată de Marcel-Adrian Ile şi Adrian Nicolae Drimbe în cauze având ca obiect soluţionarea unor cereri prin care se solicită anularea unor acte administrative.
9. În motivarea excepţiei de neconstituţionalitate autorii acesteia susţin, în esenţă, că textul legal cuprins în art. 28 alin. (1) din Legea nr. 295/2004, referitor la „anularea” dreptului de deţinere a armelor, încalcă prevederile art. 6 din Convenţia pentru apărarea drepturilor omului şi a libertăţilor fundamentale, ca urmare a lipsei de previzibilitate şi claritate, nefiind corelat cu instituţiile juridice de drept administrativ şi civil referitoare la nulitatea actelor juridice, respectiv nu este corespunzător felului în care dreptul material intern reglementează instituţia nulităţii actelor juridice. În acest context, cu privire la claritatea şi previzibilitatea normei, menţionează jurisprudenţa Curţii Europene a Drepturilor Omului (Hotărârea din 15 noiembrie 1996, pronunţată în Cauza Cantorii împotriva Franţei, Hotărârea din 25 ianuarie 2007, pronunţată în Cauza Sissanis împotriva României) şi jurisprudenţa Curţii Constituţionale în materie (Decizia nr. 903 din 6 iulie 2010).
10. Totodată, consideră că textul art. 28 din Legea nr. 295/2004, referitor la „nulitate”, trebuie reconsiderat, respectiv „sancţiunea juridică care trebuie folosită ar fi cea de revocare şi nu de nulitate”, sens în care arată anumite asemănări şi deosebiri între cele două instituţii.
11. Tribunalul Bihor - Secţia a III-a contencios administrativ şi fiscal arată că, în speţă, s-a invocat neconstituţionalitatea prevederilor art. 28 din Legea nr. 295/2004 privind regimul armelor şi muniţiilor în raport cu dispoziţiile art. 6 din Convenţia pentru apărarea drepturilor omului şi a libertăţilor fundamentale, iar faţă de această motivare, devine aplicabil art. 20 din Constituţie. În acest context, instanţa apreciază că prevederile criticate nu sunt în contradicţie cu exigenţele impuse de prevederile constituţionale, deoarece sancţiunea „anulării” dreptului de deţinere a armelor în situaţiile prevăzute expres de acest text de lege nu aduce atingere dreptului la un proces echitabil prevăzut de art. 6 din Convenţie ca urmare a lipsei de claritate şi previzibilitate a normei; arată că aspectele invocate de reclamant se circumscriu unor motive de nelegalitate a textului de lege şi nu unor motive de neconstituţionalitate,
12. Potrivit dispoziţiilor art. 30 alin. (1) din Legea nr. 47/1992, încheierile de sesizare au fost comunicate preşedinţilor celor două Camere ale Parlamentului, Guvernului şi Avocatului Poporului, pentru a-şi exprima punctele de vedere asupra excepţiei de neconstituţionalitate.
13. Guvernul apreciază că excepţia de neconstituţionalitate este inadmisibilă, deoarece autorii acesteia nu formulează veritabile critici, nefiind evidenţiat caracterul contradictoriu al textelor legale în raport de o normă constituţională, ci reclamă insuficienţa textului legal.
14. Avocatul Poporului, în Dosarul nr. 1.481D/2015, consideră că dispoziţiile criticate sunt constituţionale şi nu încalcă principiul liberului acces la justiţie, respectiv dreptul părţilor la un proces echitabil şi la soluţionarea cauzei într-un termen rezonabil. În plus, arată că, potrivit art. 29 alin. (3) din Legea nr. 295/2004 privind regimul armelor şi muniţiilor, măsura suspendării sau, după caz, anulării permisului de armă este supusă controlului judecătoresc, potrivit Legii contenciosului administrativ nr. 554/2004. Mai mult, măsura suspendării sau,
după caz, anulării permisului de armă este o măsură administrativă care are un caracter preventiv, pe deplin justificată în contextul reglementat de legea criticată. Totodată, precizează că Legea nr. 295/2004 a fost adoptată ca urmare a armonizării legislaţiei interne cu cea a Uniunii Europene în domeniul armelor, în vederea integrării în Uniunea Europeană, respectiv transpunerea Directivei Consiliului 91/477/CEE din 18 iunie 1991 privind controlul achiziţionării şi deţinerii de arme, ţinându-se cont şi de alte prevederi cu privire la controlul achiziţionării şi deţinerii armelor de foc de către particulari, a traficului ilegal de arme de foc, piese şi componente ale acestora, precum şi de muniţii. În ceea ce priveşte afirmaţia autorului excepţiei de neconstituţionalitate că textul de lege criticat este lipsit de predictibilitate şi claritate juridică, menţionează că aceasta nu poate fi reţinută, întrucât Legea nr. 295/2004 conţine secţiunea denumită „Regimul dreptului de deţinere a armelor letale”, care stabileşte, în mod concret, condiţiile exercitării dreptului de deţinere â armelor, autorizarea folosirii armelor care fac obiectul dreptului de deţinere, precum şi efectele aplicării măsurii de suspendare sau anulare a permisului de armă.
17. Obiectul excepţiei de neconstituţionalitate, astfel cum reiese din încheierea de sesizare, îl constituie dispoziţiile art. 28 din Legea nr. 295/2004 privind regimul armelor şi al muniţiilor, republicată în Monitorul Oficial al României, Partea I, nr. 425 din 10 iunie 2014, cu modificările şi completările ulterioare, care au următorul cuprins:
- Art. 28: „Anularea şi suspendarea dreptului de deţinere a armelor
e) a folosii armele deţinute fără îndeplinirea condiţiilor prevăzute la art. 27 alin. (1), (2) şi (4);
b) titularului / s-a anulat calitatea prevăzută la art. 13 alin. (3) sau (4), care a condiţionat acordarea dreptului de deţinere, dar acesta a recurs la căile de atac prevăzute de lege pentru redobândirea acestei calităţi şi în cauză nu există o soluţie definitivă şi irevocabilă;
d) există indicii comportamentale temeinice, care reclamă o examinare urgentă psihologică şi/sau medicală. În vederea verificării aptitudinii persoanei şi menţinerii autorizării pentru a deţine arme şi muniţii letale.
(3) în cazul în care persoana se află în una dintre situaţiile prevăzute la alin. (1) sau (2), organul de poliţie competent retrage permisul de armă, iar titularul este obligat să facă dovada faptului că a depus armele la un armurier autorizat, cu excepţia situaţiei în care armele se ridică de către organele de poliţie. “
18. În susţinerea neconstituţionalităţii acestor dispoziţii legale sunt invocate prevederile art. 6 privind dreptul la un proces echitabil din Convenţia pentru apărarea drepturilor omului şi a libertăţilor fundamentale. Deşi autorii excepţiei de neconstituţionalitate nu fac referire expresă şi la prevederi constituţionale, Curtea reţine că dispoziţiile Convenţiei pentru apărarea drepturilor omului şi a libertăţilor fundamentale pot fi invocate ca temei pentru susţinerea neconstituţionalităţii unor prevederi de rang infraconstituţional prin prisma art. 20 din Constituţie. Totodată, având în vedere motivarea autorilor excepţiei de neconstituţionalitate cuprinsă în notele scrise, precum şi Decizia nr. 1.313 din 4 octombrie 2011, publicată în Monitorul Oficial al României, Partea I, nr. 12 din 6 ianuarie 2012, Curtea reţine ca temei constituţional şi prevederile art. 1 alin. (5) cu privire la calitatea legii din Constituţie.
19. Examinând excepţia de neconstituţionalitate, Curtea observă că autorii acesteia invocă neconstituţionalitatea prevederilor art. 28 cu privire la anularea şi suspendarea dreptului de deţinere a armelor din Legea nr. 295/2004 din perspectiva lipsei de precizie şi de previzibilitate, determinată de o pretinsă necorelare a soluţiei legislative cuprinsă în aceste norme cu instituţiile juridice referitoare la nulitatea actelor juridice astfel cum acestea sunt reglementate în dreptul comun, context în care apreciază că prevederile criticate ar trebui reconsiderate în sensul înlocuirii sancţiunii nulităţii cu cea de revocare.
20. Faţă de aceste susţineri ale autorilor excepţiei de neconstituţionalitate, Curtea reţine, pe de o parte, că prin criticile de neconstituţionalitate formulate se tinde la modificarea prevederilor art. 28 - Anularea şi suspendarea dreptului de deţinere a armelor - din Legea nr. 295/2004 privind regimul armelor şi al muniţiilor, soluţia legislativă existentă nemulţumindu-l. Or, aceste norme legale au fost edictate în lumina dispoziţiilor constituţionale ale art. 61 alin. (1) care statuează rolul Parlamentului de unică autoritate legiuitoare a ţării. Astfel, în ceea ce priveşte completarea sau modificarea dispoziţiilor de lege, potrivit art. 2 alin. (3) din Legea nr. 47/1992, „Curtea Constituţională se pronunţă numai asupra constituţionalităţii actelor cu privire la care a fost sesizată, fără a putea modifica sau completa prevederile supuse controlului.”.
21. Pe de altă parte, cu privire la susţinerea referitoare la necorelarea prevederilor criticate cu instituţiile juridice de drept administrativ şi civil referitoare la nulitatea actelor juridice, Curea constată că examinarea constituţionalităţii unui text de lege are în vedere compatibilitatea acestui text cu dispoziţiile constituţionale pretins violate, iar nu compararea prevederilor mai multor legi între ele şi raportarea concluziei ce ar rezulta din această comparaţie la dispoziţii ori principii ale Constituţiei. Procedându-se altfel s-ar ajunge, inevitabil, la concluzia că, deşi fiecare dintre dispoziţiile legale este constituţională, numai coexistenţa lor ar pune în discuţie constituţionalitatea uneia dintre ele (a se vedea, în acest sens, spre exemplu, Decizia nr. 463 din 12 aprilie 2011, publicată în Monitorul Oficial al României, Partea I, nr. 431 din 21 iunie 2011).
22. În acest context, Curtea reţine că Legea nr. 295/2004 privind regimul armelor şi al muniţiilor a fost adoptată ca urmare a armonizării legislaţiei interne cu cea a Uniunii Europene în domeniul armelor, în vederea integrării în Uniunea Europeană, respectiv transpunerea Directivei Consiliului 91/477/CEE din 18 iunie 1991 privind controlul achiziţionării şi deţinerii de arme, publicată în Jurnalul Oficial al Uniunii Europene seria L nr. 256 din 13 septembrie 1991. Potrivit art. 3 din Directiva 91/477/CEE, „statele membre pot adopta, în cadrul propriilor legislaţii, măsuri mai stricte decât cele prevăzute de prezenta directivă De asemenea, astfel cum reiese din expunerea de motive a proiectului de lege, la adoptarea acestuia s-a ţinut cont de prevederile Convenţiei europene cu privire la controlul achiziţionării şi deţinerii armelor de foc de către particulari, adoptată la Strasbourg la 28 iunie 1978, ratificată prin Legea nr. 116/1997, publicată în Monitorul Oficial al României, Partea I, nr. 143 din 8 iulie 1997, şi de prevederile Protocolului împotriva fabricării şi traficului ilegal de arme de foc, piese şi componente ale acestora, precum şi de muniţii, adiţional la Convenţia Naţiunilor Unite împotriva criminalităţii transnaţionale organizate, adoptată la New York la 15 noiembrie 2000, la care România a aderat prin Legea nr. 9/2004, publicată în Monitorul Oficial al României, Partea I, nr. 179 din 2 martie 2004 (a se vedea Decizia nr. 421 din 15 octombrie 2013, publicată în Monitorul Oficial al României, Partea I, nr. 713 din 20 noiembrie 2013).
23. Faţă de criticile formulate de autorii prezentei excepţii de neconstituţionalitate cu privire la pretinsa lipsă de precizie şi de previzibilitate a normelor legale ce formează obiectul controlului de constituţionalitate, Curtea constată că, din economia prevederilor Legii nr. 295/2004, în ansamblu, reiese că acestea stabilesc aspecte referitoare la categoriile de arme şi muniţii, precum şi condiţiile în care deţinerea, portul, folosirea şi operaţiunile cu aceste arme şi muniţii sunt permise pe teritoriul României, fiind precizate în mod concret condiţiile exercitării dreptului de deţinere a armelor, autorizarea folosirii armelor care fac obiectul dreptului de deţinere, efectele aplicării măsurilor de suspendare sau anulare a permisului de armă, precum şi căile de atac ce pot fi utilizate împotriva acestor măsuri. Mai mult, în mod concret, dispoziţiile art. 28 din Legea nr. 295/2004 prevăd în mod detaliat situaţiile în care se anulează şi se suspendă dreptul de deţinere a armelor, precum şi cazurile în care se retrage permisul de armă. Ca atare, nu se poate reţine susţinerea autorilor excepţiei de neconstituţionalitate cu privire la lipsa clarităţii şi previzibilităţii prevederilor art. 28 din Legea nr. 295/2004, excepţia de neconstituţionalitate urmând a fi respinsă ca neîntemeiată.
24. Referitor la critica de neconstituţionalitate raportată la prevederile art. 6 privind dreptul la un proces echitabil din Convenţia pentru apărarea drepturilor omului şi a libertăţilor fundamentale, Curtea constată că aceasta este neîntemeiată, deoarece, în ceea ce priveşte aplicarea măsurii de suspendare sau anulare a permisului de armă, potrivit art. 29 din Legea nr. 295/2004 constatarea situaţiilor prevăzute la art. 28 se face de către organele de poliţie competente, care iau măsura suspendării sau, după caz, anulării permisului de armă. Aceste măsuri se comunică, în scris, titularului dreptului de deţinere sau, după caz, rudelor ori persoanelor care locuiau împreună cu acesta, în situaţia prevăzută la art. 28 alin. (1) lit. c), măsuri care sunt supuse controlului judecătoresc, potrivit Legii contenciosului administrativ nr. 554/2004, cu modificările şi completările ulterioare, publicată în Monitorul Oficial al României, Partea I, nr. 1.154 din 7 decembrie 2004, iar în cadrul soluţionării cauzei, persoanele care se află sub incidenţa prevederilor criticate au posibilitatea de a beneficia de drepturile şi garanţiile procesuale instituite prin lege, în cadrul unui proces judecat de către o instanţă independentă, imparţială şi stabilită prin lege, într-un termen rezonabil.
Respinge, ca neîntemeiată, excepţia de neconstituţionalitate ridicată de Marcel-Adrian Ile şi Adrian Nicolae Drimbe în Dosarele nr. 371/111/2015 şi nr. 372/111/2015 ale Tribunalului Bihor - Secţia a III-a contencios administrativ şi fiscal şi constată că dispoziţiile art. 28 din Legea nr. 295/2004 privind regimul armelor şi al muniţiilor sunt constituţionale în raport cu criticile formulate. Definitivă şi general obligatorie.
Pronunţată îh şedinţa din data de 17 martie 2016.
pentru modificarea art. 1 din Hotărârea Guvernului nr. 1.589/2002 privind aprobarea înfiinţării pe lângă Ministerul Educaţiei şi Cercetării şi unităţile din subordinea sa a unor activităţi finanţate integral din venituri proprii
Articol unic. - La articolul 1 alineatul (1) din Hotărârea Guvernului nr. 1.589/2002 privind aprobarea înfiinţării pe lângă Ministerul Educaţiei şi Cercetării şi unităţile din subordinea sa a unor activităţi finanţate integral din venituri proprii, publicată în Monitorul Oficial al României, Partea I, nr. 56 din 31 ianuarie 2003, cu modificările ulterioare, litera i) se modifică şi va avea următorul cuprins:
„i) activităţile de evaluare, realizarea/implementarea de programe şi proiecte cu finanţare internă sau internaţională din domeniul învăţământului superior şi a cercetării, dezvoltării şi inovării, inclusiv conducerea de programe/subprograme din cadrul Planului naţional de cercetare, dezvoltare şi inovare de către Unitatea Executivă pentru Finanţarea învăţământului Superior, a Cercetării, Dezvoltării şi Inovării;*.
Art. 1. - Se aprobă actualizarea codurilor de clasificare, caracteristicile tehnice şi valorile de inventar ale unor bunuri imobile ce alcătuiesc domeniul public al statului, aflate în administrarea Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, Casei de Asigurări de Sănătate Botoşani, Casei de Asigurări de Sănătate laşi, Casei de Asigurări de Sănătate Mehedinţi, Casei de Asigurări de Sănătate Mureş, Casei de Asigurări de Sănătate Prahova, Casei de Asigurări de Sănătate Suceava şi Casei de Asigurări de Sănătate Tulcea, potrivit anexei care face parte din prezenta hotărâre.
Art. 2. - Casa Naţională de Asigurări de Sănătate îşi va actualiza în mod corespunzător datele din evidenţa cantitativ-valorică şi, împreună cu Ministerul Finanţelor Publice, va opera modificarea corespunzătoare a anexei nr. 31 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.
ale bunurilor imobile aflate în administrarea caselor de asigurări de sănătate din subordinea Casei Naţionale de Asigurări de Sănătate, cod fiscal 11697800, ale căror coduri de clasificare, caracteristici tehnice şi valoare de inventar se actualizează
Administrator: Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, cod fiscal 11445659
Imobil clădire Teren
RÎ = P
SC = 1.638 mp
SD = 1.638 mp
CF 106370
S teren = 10.265 mp
Calea Bucureştilor nr. 224C,
6.394.995
Administrator: Casa de Asigurări de Sănătate Botoşani, cod fiscal 11321707
Imobil clădire
SC = 629,10 mp
SD = 1.258,20 mp
CF -54321 - C1
Str. Mihail Kogălniceanu nr. 9,
800.639
Imobil clădire sediul central
SC = 383,00 m
SD = 383,00 mp
CF -61313 -C1
Str. Mihail Eminescu nr. 52,
806.752
Imobil clădire birouri
SC = 51,0 mp
SD = 51,00 mp
CF -61313 -C2
SC = 184,00 mp
SD = 184,00 mp
CF - 61313 - C3
Imobil magazie
SC = 58,00 mp
SD = 58,00 mp
CF -61313 -C4
Administrator: Casa de Asigurări de Sănătate Iaşi, cod fiscal 4540178
Imobil clădire sediu
SC = 607 mp
SU = 788,44 mp
CF = 146064 - C1
Str. Gheorghe Asachi nr. 18,
1.751.892
RÎ = S + P + M
SC = 479 mp
SU = 579,66 mp
CF = 146064 -C2
1.306.419
S = 2.224 mp
CF = 146064
Imobil arhivă Teren
RÎ = P + 3E
SC = 318 mp
SD = 1.167 mp
CF = 144834 -C1 - C2
S teren = 498 mp
CF = 144834
4.661.623
Administrator: Casa de Asigurări de Sănătate Mehedinţi, cod fiscal 11317951
RÎ=P+1E + M
SC = 347 mp
SD = 1.041,24 mp
CF = 60601-C1
Str. Antonini nr. 4,
1.251.261
Administrator: Casa de Asigurări de Sănătate Mureş, cod fiscal 11343845
RÎ = P + E + M
CF = 121949 -C1
Str. Aurel Filimon nr. 19,
2.897.809
Administrator: Casa de Asigurări de Sănătate
Prahova, cod fiscal 11319359
RÎ = S + P + 1E + 2E + 3E
SC = 1.088,20 mp
SD = 4.628.18 mp
CF = 132946
Str. Praga nr. 1,
9.997.509
SD = 3647
604.768
Administrator: Casa de Asigurări de Sănătate Suceava, cod fiscal 11352916
RÎ = S + P + E
SC = 894 mp
SU = 893,48 mp
CF = 42859 -C1 - U2
Str. Prof. Leca Morariu nr. 17C,
1.041.913
Administrator: Casa de Asigurări de Sănătate Tulcea, cod fiscal 3429350
Imobil clădire sediu Teren
SU = 430,80 mp
CF = 38071 - C1 - U1
S măsurată = 279 mp
CF = 38071
Str. Isaccei nr. 6,
pentru actualizarea elementelor-cadru de descriere tehnică şi a valorii de inventar a imobilului aflat în domeniul public al statului şi în administrarea Institutului Naţional de Statistică - Direcţia Regională de Statistică a Municipiului Bucureşti şi transmiterea unei părţi din acesta în administrarea Direcţiei Judeţene de Statistică Ilfov
În temeiul art. 108 din Constituţia României, republicată, al art. 20 alin. (1) din Legea nr. 213/1998 privind bunurile proprietate publică, cu modificările şi completările ulterioare, al art. 867 alin. (1), art. 868 şi 869 din Legea nr. 287/2009 privind Codul civil, republicată, cu modificările ulterioare, şi în conformitate cu prevederile art. 21 şi 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare,
Art. 1. - Se aprobă modificarea elementelor-cadru de descriere tehnică şi a valorii de inventar a imobilului aflat în domeniul public al statului şi în administrarea Institutului Naţional de Statistică - Direcţia Regională de Statistică a Municipiului Bucureşti, reevaluat conform Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare, având datele de identificare prevăzute în anexa nr. 1.
Art. 2. - Se aprobă transmiterea unei părţi dintr-un imobil, având datele de identificare prevăzute în anexa nr. 2, aflat în domeniul public al statului, din administrarea Institutului Naţional de Statistică - Direcţia Regională de Statistică a Municipiului Bucureşti în administrarea Direcţiei Judeţene de Statistică Ilfov.
Art. 3. - Predarea-preluarea părţii din imobilul transmis potrivit prevederilor art. 2 se face pe bază de protocol încheiat între părţile interesate, în termen de 30 de zile de la data intrării în vigoare a prezentei hotărâri.
Art. 4. - Institutul Naţional de Statistică, Direcţia Regională de Statistică a Municipiului Bucureşti şi Direcţia Judeţeană de Statistică Ilfov îşi vor actualiza în mod corespunzător datele din evidenţele cantitativ-valorice şi împreună cu Ministerul Finanţelor Publice vor opera modificările corespunzătoare în anexa nr. 40 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României, Partea I, nr. 1.020 şi 1.020 bis din 21 decembrie 2006, cu modificările şi completările ulterioare.
Tudorol Andrei
ale imobilului aflat în domeniul public al statului şi în administrarea Institutului Naţional de Statistică - Direcţia Regională de Statistică a Municipiului Bucureşti la care se actualizează elementele-cadru de descriere tehnică şi valoarea de inventar conform Ordinului ministrului finanţelor publice nr. 1.718/2011 pentru aprobarea Precizărilor privind întocmirea şi actualizarea inventarului centralizat al bunurilor din domeniul public al statului şi Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare
Valoarea de inventar actualizată a bunului (lei)
bunului/
bd. Carol I nr. 12
CF 222293 Nr. cadastral teren – 222293
Nr. cadastral construcţie - 222293-C1
Suprafaţă totală desfăşurată = 2,848,94 mp, din care 430,68 mp în cotă indiviză
Construcţie: subsol - 171,54 mp, exclusiv constr. - 195,58 mp
indiviz. constr. din 627,28 mp;
parter - 87,59 mp indiviz. constr. din 283,00, mp;
etaj 1 - 30,58 mp indiviz. constr. din 94,76 mp;
etaj 2 - 42,31 mp indiviz. constr. din 128,32 mp;
etaj 3 - 39,52 mp indiviz. constr. din 119,86 mp;
etaj 4 - 1.106,44 mp exclusiv constr. - 23,13 mp indiviz. constr. din 70,16 mp; etaj 5 -1.140,28 mp exclusiv constr. -11,97 mp indiviz. constr. din 36,32 mp.
Suprafaţă de teren cotă indiviză = 531,07 mp
Regim înălţime = et. 4 + 5 + parţial subsol
Valoarea totală de 7,055,300, din care: construcţie - 6.315.300,
teren - 740.000
Institutul Naţional de Statistică - Direcţia Regională de Statistică a Municipiului Bucureşti CUI 4283589
ale unei părţi a unul Imobil, aflat în domeniul public al statului, care se transmite din administrarea Institutului Naţional de Statistică - Direcţia Regională de Statistică a Municipiului Bucureşti (DRSMB) în administrarea Direcţiei Judeţene de Statistică Ilfov
Nr. MFP al bunului care se divide
Administratorul la care se transferă bunul C.U.I.
Caracteristicile tehnice ale bunului care se transferă parţial, conform anexei nr. 3 la precizări
Codul de clasificaţie al părţii bunului care se transferă
Institutul Naţional de Statistică – Direcţia Regională de Statistică a Municipiului Bucureşti
CUI 4283589
CUI 9804734
Suprafaţă totală desfăşurată = 489,09 mp, din care 20,02 mp în cotă indiviză cu DRSMB şi 76,45 mp în cotă indiviză din suprafaţa indiviză totală
Construcţie: subsol - 46,12 mp
exclusiv constr. - 34,72 mp
parter - 15,55 mp
indiviz. constr. din 283,00 mp;
etaj 1 - 5,43 mp
indiviz. constr. din 94,76 mp;
etaj 2 - 7,51 mp
indiviz. constr. din 128,32 mp;
etaj 3 - 7,01 mp
indiviz. constr. din 119,86 mp;
etaj 4 - 346,50 mp
exclusiv constr. - 20,02 mp
indiviz. constr. cu DRSMB
din 112,77 mp - 4,11 mp
indiviz. constr. din 70,16 mp;
etaj 5 - 2,12 mp
indiviz. constr. din 36,32 mp.
Suprafaţă de teren cotă indiviză = 94,26 mp
Regim înălţime = et. 4 + parţial subsol
Valoarea totală de 1.199.000,
construcţie 1.067.600,
teren - 131.400
privind modificarea şi completarea Hotărârii Guvernului nr. 525/2013 pentru aprobarea atribuţiilor generale şi specifice, a structurii organizatorice şi a numărului maxim de posturi, precum şi a normării parcului auto şi a consumului de carburanţi ale Inspectoratului de Stat în Construcţii - I.S.C.
Art. I. - Hotărârea Guvernului nr. 525/2013 pentru aprobarea atribuţiilor generale şi specifice, a structurii organizatorice şi a numărului maxim de posturi, precum şi a normării parcului auto şi a consumului de carburanţi ale Inspectoratului de Stat în Construcţii - I.S.C., publicată în Monitorul Oficial al României, Partea I, nr. 487 din 2 august 2013, cu modificările ulterioare, se modifică şi se completează după cum urmează:
„(2) Numărul maxim de posturi pentru Inspectoratul de Stat în Construcţii - I.S.C. este de 814, exclusiv demnitarii.”
2. La anexa nr. 1, la articolul 1, alineatul (1) se modifică şi va avea următorul cuprins:
„Art. 1. - (1) Inspectoratul de Stat în Construcţii - I.S.C., denumit în continuare I.S.C., se organizează şi funcţionează ca instituţie publică cu personalitate juridică, în subordinea Ministerului Dezvoltării Regionale şi Administraţiei Publice, finanţată integral din venituri proprii, cu sediul în municipiul Bucureşti, str. C.F. Robescu nr. 23, sectorul 3.”
3. La anexa nr. 1, la articolul 1 alineatul (3), după litera e) se introduce o nouă literă, litera f), cu următorul cuprins:
„f) performanţa energetică a clădirilor.”
4. La anexa nr. 1, la articolul 3 punctul II, literele e), f) şi j) se modifică şi vor avea următorul cuprins:
„e) autorizează responsabilii tehnici cu execuţia şi diriginţii de şantier şi confirmă periodic exercitarea dreptului de practică al acestora, în condiţiile legislaţiei specifice în vigoare;
f) dispune, după caz, suspendarea dreptului de practică, pentru o perioadă cuprinsă Intre 6 şi 12 luni, în condiţiile legii, sau anularea autorizaţiilor responsabililor tehnici cu execuţia şi diriginţilor de şantier, în cazul nerespectării de către aceştia a atribuţiilor specifice şi/sau a reglementărilor tehnice în vigoare;
j) elaborează şi actualizează, ori de câte ori este necesar, normele interne, procedurile şi instrucţiunile privind realizarea atribuţiilor specifice I.S.C., care se aprobă, după caz, prin ordin al ministrului dezvoltării regionale şi administraţiei publice, dacă prin acestea se reglementează activităţi de interes public, sau prin ordin al inspectorului general, dacă aplicabilitatea acestora este de ordin intern al I.S.C., şi stabileşte mijloacele şi metodele pentru desfăşurarea activităţilor proprii;1.
5. La anexa nr. 1, la articolul 3 punctul IV, litera c) se modifică şi va avea următorul cuprins:
„c) colaborează cu instituţiile de învăţământ superior de specialitate, de cercetare, laboratoare de încercări, cu asociaţiile profesionale din domeniul construcţiilor, în vederea elaborării de expertize, rapoarte de cercetare, rapoarte de încercări, soluţii şi proiecte de consolidare şi altele asemenea, necesare în activitatea de control privind asigurarea cerinţelor fundamentale de calitate în construcţii, respectiv: rezistenţa mecanică şi stabilitatea; siguranţa şi accesibilitatea în exploatare, economia de energie şi izolarea termică, precum şi punerea în siguranţă a construcţiilor şi a terenurilor aferente şi verificarea calităţii produselor pentru construcţii.”
6. La anexa nr. 1, la articolul 4, literele c), j), l) şi t) se modifică şi vor avea următorul cuprins:
,,c) verifică modul de respectare a agrementelor tehnice în construcţii privind caracteristicile, domeniile şi condiţiile de utilizare ale produselor, procedeelor şi echipamentelor agrementate, astfel încât să fie asigurate cerinţele fundamentale de calitate a construcţiilor, şi poate propune autorităţii de reglementare, după caz, reanalizarea sau suspendarea agrementelor tehnice în construcţii;
j) propune, după caz, suspendarea dreptului de practică, pentru o perioadă cuprinsă între 6 luni şi 12 luni, sau anularea atestatului pentru verificatorul de proiecte, expertul tehnic şi auditorul energetic pentru clădiri, în cazul nerespectării de către aceştia a atribuţiilor specifice şi/sau a reglementărilor legate privind cerinţele fundamentale de asigurare a calităţii în construcţii;
l) realizează venituri din prestări de servicii şi alte venituri obţinute conform prevederilor legale, care se fac venit la bugetul propriu;
t) elaborează sinteze, evaluări şi rapoarte privind rezultatele activităţii de control desfăşurate, cu privire la calitatea în construcţii, la disciplina în amenajarea teritoriului şi urbanism, la autorizarea laboratoarelor, a responsabililor tehnici cu execuţia şi a diriginţilor de şantier, precum şi la supravegherea pieţei produselor pentru construcţii, pe care te comunică autorităţilor şi instituţiilor publice cu atribuţii în domeniu, în vederea luării măsurilor ce se impun;”.
7. La anexa nr. 1, la articolul 4, după litera v) se introduce o nouă literă, litera w), cu următorul cuprins:
„w) solicită experţilor tehnici atestaţi, în situaţia producerii unor evenimente deosebite din cauza unor factori naturali sau antropici, să participe la evaluarea stării tehnice a construcţiilor avariate, în vederea stabilirii condiţiilor de utilizare în continuare, ori dezafectarea acestora.”
8. Anexa nr. 2 se modifică şi se înlocuieşte cu anexa la prezenta hotărâre.
Art. II. - Încadrarea personalului în numărul maxim de posturi aprobat şi în noua structură organizatorică se face în
termenele şi cu respectarea condiţiilor prevăzute de legislaţia în vigoare pentru fiecare categorie de personal, în termen de minimum 30 de zile de la data intrării în vigoare a prezentei hotărâri.
ANEXĂ*** 1)
(Anexa nr. 2 la Hotărârea Guvernului nr. 525/2013)
a Inspectoratului de Stat în Construcţii - I.S.C.
COMPARTIMENT SITUAŢII DE URGENŢA
COMPARTIMENT COMUNICARE ŞI RELAŢII MASS-MEDIA
COMPARTIMENT SECRETARIAT - REGISTRATURĂ
BIROU CORP CONTROL
DIRECŢIA SUPRAVEGHEREA PIEŢEI PRODUSELOR PENTRU CONSTRUCŢII, AUTORIZARE LABORATOARE, RESPONSABILI TEHNICI CU EXECUŢIA ŞI DIRIGINŢI DE ŞANTIER
DIRECŢIA COORDONARE, CONTROL ŞI SINTEZĂ A ACTIVITĂŢII DE CONTROL ŞI AVIZARE
INSPECTORATE REGIONALE ÎN CONSTRUCŢII*
INSPECTORATE JUDEŢENE ÎN CONSTRUCŢII**
---------------►
◄------------►
Reiaţi de colaborare
** Se organizează la nivel de birou.
privind aprobarea bugetului de venituri şi cheltuieli pe anul 2016 al Regiei Autonome „Administraţia Fluvială a Dunării de Jos” Galaţi, aflată sub autoritatea Ministerului Transporturilor
Art. 1. - Se aprobă bugetul de venituri şi cheltuieli pe anul 2016 al Regiei Autonome „Administraţia Fluvială a Dunării de Jos” Galaţi, aflată sub autoritatea Ministerului Transporturilor, prevăzut în anexa care face parte integrantă din prezenta hotărâre.
Art. 2. - Angajarea sumelor alocate de la bugetul de stat de către Regia Autonomă „Administraţia Fluvială a Dunării de Jos” Galaţi se face cu respectarea prevederilor art. 11 alin. (3) şi art. 42 alin. (1) din Legea bugetului de stat pe anul 2016 nr. 339/2015.
84.235,00
38,150,86
31.931,91
23,546.86
5,702,75
12.081,23
52.996,00
3.018.83
privind trecerea din domeniul public al statului în domeniul privat al statului a unor construcţii aflate în administrarea Serviciului Român de Informaţii, în vederea scoaterii din funcţiune si desfiinţării acestora
În temeiul art. 108 alin. (2) şi alin. (4) teza finală din Constituţia României, republicată, al art. 10 alin. (2) din Legea nr. 213/1998 privind bunurile proprietate publică, cu modificările şi completările ulterioare, al art. 2 din Ordonanţa Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr. 246/2001, şi al art. 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare,
Art. 1. - Se aprobă trecerea din domeniul public al statului în domeniul privat al statului a unor construcţii aflate în administrarea Serviciului Român de Informaţii, având datele de identificare prevăzute în anexa*) care face parte integrantă din prezenta hotărâre.
Art. 2. - (1) Trecerea în domeniul privat al statului a construcţiilor prevăzute în anexă se face în vederea scoaterii din funcţiune şi desfiinţării acestora.
(2) Serviciul Român de Informaţii va asigura administrarea construcţiilor având datele de identificare prevăzute în anexă până la finalizarea desfiinţării acestora.
Art. 3. - După scoaterea din funcţiune şi desfiinţarea construcţiilor, Serviciul Român de Informaţii, împreună cu Ministerul Finanţelor Publice, va opera modificările corespunzătoare în cadrul anexei nr. 43 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României, Partea I, nr. 1.020 şi 1.020 bis din 21 decembrie 2006, cu modificările şi completările ulterioare.
pentru aprobarea Acordului dintre Guvernul României şi Guvernul Republicii Turcia privind cooperarea în domeniul meteorologiei şi hidrologiei, semnat la Bucureşti la 1 aprilie 2015
Articol unic. - Se aprobă Acordul dintre Guvernul României şi Guvernul Republicii Turcia privind cooperarea în domeniul meteorologiei şi hidrologiei, semnat la Bucureşti la 1 aprilie 2015.
între Guvernul României şi Guvernul Republicii Turcia privind cooperarea în domeniul meteorologiei şi hidrologiei
Guvernul României şi Guvernul Republicii Turcia, denumite în continuare „părţi”,
dorind să consolideze relaţiile de prietenie dintre poporul turc şi poporul român, cu scopul de a creşte, extinde şi îmbunătăţi cooperarea în domeniul meteorologiei şi hidrologiei între părţi,
Pentru a îmbunătăţi activităţile de meteorologie şi hidrologie, părţile, îh funcţie de legislaţiile lor naţionale, cooperează pe bază de egalitate, reciprocitate şi avantaj reciproc, prin schimb de informaţii, experienţă şi tehnologie.
a) modelări hidraulice şi hidrologice;
b) modele marine şi atmosferice;
c) inundaţii, sisteme de avertizare timpurie meteorologice şi hidrologice;
d) dezastre naturale cu caracter meteorologic, cum ar fi seceta, inundaţii, incendii forestiere şi avalanşe;
e) reţeaua de monitorizare hidrologică şi meteorologică,
Părţile cooperează în următoarele forme în domeniile menţionate la articolul 2 din prezentul acord:
a) organizarea de programe de training, întâlniri, conferinţe şi simpozioane;
b) cercetare comună în domeniile ştiinţific şi tehnic;
c) schimb de informaţii şi documente ştiinţifice şi tehnice pentru a dezvolta cercetarea privind activităţile meteorologice şi hidrologice;
d) schimb de cercetători, consultanţi şi experţi;
e) schimb de tehnologii meteorologice şi hidrologice;
f) pregătirea şi punerea în aplicare a proiectelor comune.
În domeniile convenite, părţile vor face schimb de experţi şi stagiari, nu mai mult de 4 persoane în acelaşi timp, astfel încât cheltuielile de transport să fie acoperite de către ţara invitată, în timp ce cheltuielile de masă, cazare şi transport local să fie acoperite de către ţara gazdă.
Părţile pot invita instituţii guvernamentale şi academice, întreprinderi private şi organizaţii nonguvernamentale să participe la activităţile de cooperare în cadrul prezentului acord.
Orice neînţelegere care poate apărea din interpretarea sau aplicarea prezentului acord va fi rezolvată de către părţi prin negociere.
Pentru a asigura o punere în aplicare eficientă a cooperării în temeiul prezentului acord, un comitet mixt, stabilit de părţi, va funcţiona după cum urmează:
a) Fiecare parte va desemna un coordonator naţional, care va fi responsabil pentru punerea în aplicare a activităţilor de cooperare în temeiul prezentului acord, în termen de 3 (trei) luni de la intrarea sa în vigoare. Coordonatorul naţional trebuie să fie cel puţin la nivel de şef de departament.
b) Părţile se vor notifica reciproc cu privire la persoana desemnată să fie coordonator naţional. Fiecare parte poate desemna un înlocuitor pentru coordonatorul naţional, în orice moment, şi va notifica cealaltă parte în scris în legătură cu aceasta.
c) Coordonatorii naţionali vor colabora pentru a pregăti un program de lucru comun, care să cuprindă activităţile de cooperare menţionate la articolul 2.
d) Coordonatorii naţionali vor coprezidă reuniunile comitetului mixt, care va putea fi convocat în orice moment, pentru a discuta despre activităţile cuprinse în articolul 2, şi vor urmări punerea în aplicare a recomandărilor adoptate de Comitetul mixt.
De comun acord, părţile pot împărtăşi rezultatele cooperării lor cu terţe părţi, în conformitate cu legislaţiile lor naţionale.
Prevederile prezentului acord nu vor fi interpretate astfel încât să fie afectate în vreun fel drepturile şi obligaţiile existente ale părţilor în temeiul altor acorduri internaţionale la care acestea sunt părţi.
Acest acord poate fi modificat prin acordul scris al părţilor, în orice moment. Aceste modificări vor intra în vigoare în conformitate cu procedura stabilită la articolul 11 din prezentul acord.
Prezentul acord va intra în vigoare în ziua următoare datei primirii ultimei notificări scrise prin care părţile se informează reciproc, prin canale diplomatice, cu privire la încheierea procedurilor lor legale Interne necesare pentru Intrarea în vigoare a acestuia.
Prezentul acord va rămâne în vigoare pentru o perioadă nedeterminată. Fiecare parte poate denunţa acest acord printr-o notificare scrisă trimisă celeilalte părţi. Acordul va ieşi din vigoare la trei (3) luni de la data primirii notificării.
Încetarea valabilităţii prezentului acord nu va conduce la încetarea activităţilor deja începute, cu excepţia cazului în care s-a convenit altfel, de comun acord de către părţi.
Semnat la Bucureşti la 1 aprilie 2015, în două (2) exemplare originale, în limbile română, turcă şi engleză, toate textele fiind egal autentice. În caz de divergenţe de interpretare, textul în limba engleză va prevala.
ministrul pădurilor şi apelor